Stad kevreadel
Ar pennad-mañ zo gouestlet d'ar stadoù kevreadel. evit sterioù all, sellet ouzh kevread (disheñvelout).

Ur stad kevreadel pe kevread zo un unaniezh politikel, enni meur a stad kevreet pe a rannvro, emren e tachennoù zo, unvanet gant ur gouarnamant kreiz "kevreadel". En ur c'hevread, stad emren ar Stadoù ezel zo gwarezet gant ar vonreizh ha ne c'hall ket bezañ kemmet diwar ziviz ar gouarnamant kreiz hepken. 

Ar stumm gouarnamant pe framm ar vonreizh a gaver er c'hevreadoù zo anvet kevreadouriezh. Gallout a reer sellet outañ evel ar c'hontrol eus ur reizhiad all, hini ar Stad unvezhus. Gouarnamant Alamagn gant c'hwezek Länder kevreet zo ur skouer vat a gevread. Aostria hag he Bundesländeroù a oa ur Stad unvezhus gant rannoù melestradurel zo deuet da vezañ kevreet. 
Bro-C'hall zo ur Stad unvezhus penn-da-benn, daoust ma tenn hec'h isrannoù melestradurel d'ar stadoù a gaver en ur Stad kevreadel.

Ar c'hevreadoù a c'hall bodañ meur a bobl, pe goleiñ un dachennad ec'hon, daoust ma n'eo ket gwir eus an holl. Alies e vezont diazezet diwar ur c'henemglev etre meur a Stad emren.

Roll kevredadoù

Hiziv an deiz

Titloù ofisiel
 Republikoù kevreadel : Brazil, Alamagn, Nigeria.
Kevreadoù: Rusia, Saint Kitts and Nevis.
 Republikoù : Arc'hantina, Aostria, India, Irak, Soudan.
titloù all:
Republik Bolivariat (Venezuela)
Kengevread (Bro-Suis)
Commonwealth (Aostralia)
Republik demokratour kevreadel (Etiopia)
Stadoù kevreet (FS Mikronesia)
Republik kevreadour (Brazil)
Rouantelezh (Belgia, an Izelvroioù)
Stad (Nepal)
Unvaniezh (Komorez)
Stadoù Unanet Mec'hikat (Mec'hiko)
Emirelezhioù Arab Unanet (Emirelezhioù Arab Unanet)
Stadoù-Unanet Amerika (Stadoù-Unanet)
Titl ebet : Bosnia-ha-Herzegovina, Malaysia, Kanada (Dominion a veze implijet da gentañ, met ne vez ket implijet ken.

Daveoù

Politikerezh
Stadoù

ar:فيدرالية
de:Bundesstaat
he:פדרליזם